Kindermoorde veroordeelArgieffoto Die Gautengse regering het Woensdag die moorde van twee meisies, onderskeidelik vier en vyf jaar oud, wat vroeër die week wreed vermoor is, streng veroordeel. “Watter soort samelewing is ons om sulke soort barbarisme in ons midde toe te laat?” het premier Nomvula Mokonyane in ŉ verklaring gevra. “Dit het tyd geword dat ons as die regering en die gemeenskappe, enige kindermoordenaars of -mishandelaars in dié provinsie ontuis laat voel.” Maroela Media het Maandag berig ŉ vyfjarige meisie se liggaam is tussen ŉ hoop vullis in Johannesburg gevind nadat sy glo versmoor is. Die liggaam van ŉ vierjarige meisie is ŉ paar uur vroeër ook in die stad gevind. Sy is verkrag en halfnaak aan ŉ boom opgehang. Lees ook: JHB-kleuter glo met sak versmoor JHB-kleuter aan boom opgehang